350.210

Ordinaziun davart las taxas da dretgira en proceduras penalas (OTDPP)

dals 02-01-2025 (versiun dals 01-01-2025)

Sa   basond   sin   l'art. 51a al. 3   da   la   Constituziun   chantunala1)  sco   er   sin l'art. 37 al. 4 lit. b   da   la   Lescha   introductiva   tar   il   Cudesch   da   procedura   penala svizzer2)

relaschada da la Dretgira superiura ils 2 da schaner 2025

1. Custs da procedura

Chaussas generalas

Art.  1 1 Il diever da la dretgira vegn indemnisà cun ina pauschala tenor questa ordinaziun.

2 Betg   cuntegnids   en   la   pauschala   n'èn   ils   custs   per   la   defensiun   uffiziala   e   per l'assistenza giuridica gratuita, per translaziuns, per l'administraziun da las cumprovas e per la cooperaziun d'autras autoritads.

3 L'obligaziun da surpigliar ils custs per translaziuns tranter pliras linguas uffizialas d'ina dretgira sa drizza tenor las disposiziuns da la Lescha da linguas dal chantun Grischun3).

4 Las pauschalas tenor questa ordinaziun valan per la procedura penala da persunas creschidas. En chaussas penalas da giuvenils sto il rom da taxas che vala per la procedura penala da persunas creschidas vegnir reducì per la mesadad.

5 Resalvadas restan regulaziuns spezialas dals custs tenor il dretg federal u tenor la legislaziun chantunala.

6 Per custs che resultan suenter la terminaziun da la procedura vala l'artitgel 12 da l'Ordinaziun davart ils custs en proceduras administrativas4).

1) DG 110.100 2) DG 350.100 3) DG 492.100 4) DG 370.120 * tabellas da las modificaziuns a la fin dal relasch

1

350.210

2. Proceduras davant la Dretgira da mesiras repressivas

Art.  2 Proceduras davant la Dretgira da mesiras repressivas 1 En proceduras davant la Dretgira da mesiras repressivas importa la taxa da dretgira 200 fin 2000 francs.

2 En proceduras che chaschunan fitg blera lavur po la taxa da dretgira vegnir auzada fin a 10 000 francs.

3. Proceduras davant la dretgira regiunala

Procedura d'emprima instanza

200 fin 10 000 francs davant las dretgiras singulas;

500 fin 20 000 francs davant las dretgiras colleghialas.

Art.  3 1 Sche la dretgira regiunala decida materialmain davart il plant, importa la taxa da dretgira:

a)

b)

2 En   proceduras   che   chaschunan   fitg   blera   lavur   po   la   taxa   da   dretgira   tenor l'alinea 1 litera a vegnir auzada fin a 50 000 francs, la taxa tenor l'alinea 1 litera b fin a 100 000 francs.

3 Sche la procedura vegn liquidada senza controllar materialmain il plant, po la taxa da dretgira vegnir reducida per maximalmain la mesadad da las tariffas.

4 Sch'i vegn decidì davart il plant civil pir suenter il giudicament da la culpaivladad e da   l'aspect   penal   (art. 126 al. 4   CPP5)),   vegn   la   taxa   da   dretgira   calculada   tenor l'alinea 1.

Proceduras spezialas

Art.  4 1 La taxa da dretgira importa 200 fin 5000 francs:

a)

b)

c)

en ina procedura scursanida (art. 358 fin art. 362 CPP6));

en cas da decisiuns posteriuras independentas (art. 363 fin art. 365 CPP);

en   cas   d'ina   ordinaziun   d'ina   cauziun   preventiva   en   ina   procedura independenta (art. 372 fin art. 373 CPP);

en   cas   da   proceduras   da   confiscaziun   independentas   (art. 376   fin   art. 378 CPP).

d)

Renunzia ad ina motivaziun en scrit

Art.  5 1 Sch'ina decisiun na sto betg vegnir motivada en scrit, sa reducescha la taxa da dretgira per maximalmain la mesadad.

5) CS 312.0 6) CS 312.0

2

350.210

4. Proceduras davant la Dretgira superiura

Procedura d'appellaziun

Art.  6 1 En ina procedura d'appellaziun importa la taxa da dretgira 1500 fin 20 000 francs.

2 En proceduras che chaschunan fitg blera lavur po la taxa da dretgira vegnir auzada fin a 100 000 francs.

3 Sche la dretgira d'appellaziun decida en cumpetenza da derschadra singula u da derschader singul, po la taxa da dretgira vegnir reducida.

Procedura da recurs

Art.  7 1 En ina procedura da recurs importa la taxa da dretgira 1000 fin 5000 francs.

2 En proceduras che chaschunan fitg blera lavur po la taxa da dretgira vegnir auzada fin a 25 000 francs.

3 Sche   l'instanza   da   recurs   decida   en   cumpetenza   da   derschadra   singula   u   da derschader singul, po la taxa da dretgira vegnir reducida.

Procedura da revisiun

Art.  8 1 Sch'ina   dumonda   da   revisiun   vegn   liquidada   en   ina   procedura   d'examinaziun preliminara (art. 412 al. 1 ed al. 2 CPP7)), importa la taxa da dretgira 500 fin 2000 francs.

2 Per decisiuns da revisiun tenor l'artitgel 413 dal Cudesch da procedura penala vegn incassada ina taxa da dretgira da 1000 fin 5000 francs.

3 Sche la dretgira prenda sezza ina nova decisiun, vala per tala il rom da taxas da quella procedura, en la quala la nova decisiun vegn prendida.

5. Disposiziuns cuminaivlas

Procedura pertutgant la giurisdicziun gratuita

Art.  9 1 Per decider davart ina dumonda pertutgant la giurisdicziun gratuita vegnan custs incassads mo, sche la procedura è vegnida instradada en mala fai u da levsenn.

2 En quest cas importa la taxa da dretgira 200 fin 2000 francs.

Decisiuns anticipadas davart ils custs

Art.  10 1 Uschenavant che questa ordinaziun na cuntegna naginas autras disposiziuns, vegn incassada ina taxa da dretgira da 200 fin 5000 francs per decisiuns cun ina fixaziun anticipada dals custs (art. 421 al. 2 CPP8)).

7) CS 312.0 8) CS 312.0

3

350.210

Proceduras che chaschunan fitg pauca lavur

Art.  11 1 En proceduras che chaschunan fitg pauca lavur po la dretgira incassar ina taxa da dretgira reducida u desister d'incassar ina taxa da dretgira.

Explicaziun e rectificaziun

Art.  12 1 La   taxa   da   dretgira   per   tractar   dumondas   d'explicaziun   e   da   rectificaziun   betg motivadas importa 200 fin 2000 francs.

Relasch da custs da procedura

Art.  13 1 Sche   la   dretgira   decida   davart   ina   dumonda   pertutgant   il   relasch   da   custs   da procedura, vegnan custs incassads mo, sche la procedura è vegnida instradada en mala fai u da levsenn.

2 En quest cas importa la taxa da dretgira 200 fin 2000 francs.

4

350.210

Tabella da las modificaziuns - tenor conclus

Conclus 02-01-2025

Entrada en vigur 01-01-2025

Element relasch

Modificaziun emprima versiun

Publicaziun en la CUL 2025-002

5

350.210

Tabella da las modificaziuns - tenor element

Element relasch

Conclus 02-01-2025

Entrada en vigur 01-01-2025

Modificaziun emprima versiun

Publicaziun en la CUL 2025-002

6